– Кхо шо хьалха со кху балха нисвелча, сайт болх беш йолу ши шо хан яра. Шен цхьа билгалабевлла некъаш а, нисъелла цхьацца агIонаш а яра цуьнан. Сайтан коьрта Iалашо: кху дуьненан еа а маьIIе дIасабаьржинчу нохчашна а, шен ненан маттаца бала а болуш, иза бовза лууш волчу вайн къоман муьлххачу а стагана а и мотт Iаморехь гIо дар. Нохчийн мотт а, литература а, истори а, къоман гIиллакх-оьздангаллин хаарш довза луучунна а гIо дар. Цхьа чкъор ду вайн тIеман шерашкахь кхиар бахьана долуш, шайн ненан маттах ирс эцаза дисина, царна а, меттан хаарш карладаха луучунна а, литературехь а, исторехь а долу хьал довза а, талла а, массо а агIор ненан маттах дерг довза а луучунна аьтто хир болуш схьадохьуш ду оха сайт лелоран белхан низам. ТIаьхьарчу хенахь тхуна билгалдаьлла, школехь хьехархоша а цунах пайда оьцуш хилар.